IMH ผนึก “สมาคมปราบวัณโรค” เปิดจุดฉีด “ซิโนฟาร์ม” วันละ 1,000 คน เริ่มปลายเดือนนี้
IMH ผนึก สมาคมปราบวัณโรคแห่งประเทศไทยฯ เปิดจุดฉีดวัคซีน “ซิโนฟาร์ม” รองรับได้วันละ 1,000 คน เริ่มฉีดปลายเดือนนี้ และสามารถจองวัคซีนผ่าน Application “CRA SINOP” ในวันที่ 18 ก.ค.นี้
IMH ผนึก สมาคมปราบวัณโรคแห่งประเทศไทยฯ เปิดจุดฉีดวัคซีน “ซิโนฟาร์ม” รองรับได้วันละ 1,000 คน เริ่มฉีดปลายเดือนนี้-สามารถจองวัคซีนผ่าน Application “CRA SINOP”
16 ก.ค. 2564

ดร.สิทธิวัตน์ กำกัดวงษ์ ประธานเจ้าหน้าที่บริหาร บริษัทโรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH และประธานกรรมการบริหาร โรงพยาบาลประชาพัฒน์ เปิดเผยว่า ล่าสุด IMH ได้ขอความอนุเคราะห์ ทางสมาคมปราบวัณโรคแห่งประเทศไทยในพระบรมราชูปถัมภ์ ใช้สถานที่ของทางสมาคมฯ เพื่อให้บริการฉีดวัคซีนตัวเลือก “ซิโนฟาร์ม” จุดใหม่กลาง กทม. เพื่อกระจายให้ประชาชน ให้ได้มากที่สุดโดยจะเปิดให้บริการฉีดวัคซีนฯ ได้ปลายเดือน ก.ค. นี้
ซึ่ง IMH มีศักยภาพการรองรับการฉัดวัคซีนเฉลี่ยวันละ 1,000 คน  ทั้งนี้ประชาชนทั่วไปที่ลงทะเบียนเลือกสถานพยาบาลโรงพยาบาล อินเตอร์เมดฯ สามารถเข้ามารับบริการฉีดวัคซีนได้ระหว่างในวันจันทร์ – เสาร์ เวลา 9.00 -15.00 น.  โดยจะให้จุดฉีดวัคซีนสมาคมปราบวัณโรคฯ (พญาไท) ตั้ง อยู่ระหว่างสถานีรถไฟฟ้า BTS อารีย์ และสะพานควาย  
ทั้งนี้ วันที่ 18 กรกฎาคม นี้ ประชาชนทั่วไป สามารถเข้าจองวัคซีนซิโนฟาร์ม ผ่าน Application “CRA SINOP” ของราชวิทยาลัยฯ โดยเปิดจองรอบแรกจำนวน 40,000 โดส สำหรับประชาชนที่อยู่ในพื้นที่ควบคุมสูงสุดและเข้มงวด 10 จังหวัด (กรุงเทพฯ ปริมณฑล และ 4 จังหวัดภาคใต้) โดยกำหนดราคาวัคซีนซิโนฟาร์ม อยู่ที่ 1,554 บาท (เข็มละ 777 บาท) รับวัคซีน 2 เข็ม และได้ร่วมบริจาคครึ่งโดสให้กับผู้ด้อยโอกาส 1 บัตรประชาชนต่อ 1 สิทธิ์
“ จากประสบการณ์และการได้รับความไว้วางใจดังกล่าว ส่งผลให้ IMH ได้รับเลือกให้เป็น1 ในสถานพยาบาลฉีดวัคซีน “ซิโนฟาร์ม” รอบประชาชนทั่วไปของราชวิทยาลัยจุฬาภรณ์ ซึ่งทาง IMH ได้ตั้งเป้าที่จะรองรับการให้บริการฉีดวัคซีนทางเลือกแก่ประชาชนทั่วไป ที่จองสิทธิผ่านราชวิทยาลัยจุฬาภรณ์ และแจ้งความประสงค์ให้ IMH เป็นสถานพยาบาลฉีดวัคซีน “ซิโนฟาร์ม” ได้สูงถึง 150,000 คน ภายในไตรมาส 3/2564 นี้  ซึ่งจากศักยภาพของ IMH ผนวกกับการการันตีความน่าเชื่อถือผ่านหน่วยงานระดับต้นๆของประเทศที่เข้ามาใช้บริการ ยิ่งเป็นการตอกย้ำให้เห็นถึงการเป็นผู้นำในการตรวจโควิด-19 และเป็นโรงพยาบาลที่เชี่ยวชาญด้านโควิดแบบครบวงจร อย่างแท้จริง”